Ivan Ivanov-Vano

Ivan Ivanov-Vano (27. tammikuuta 1900 Moskova, Venäjä – 25. maaliskuuta 1987 Moskova, Neuvostoliitto) oli venäläinen animaattori, käsikirjoittaja ja animaatioelokuvaohjaaja. Häntä pidetään yhtenä venäläisen animaation perustajista. 

Vuonna 1923 alalle valmistunut Ivanov-Vano aloitti työt animaattorina pian valmistumisensa jälkeen. Ensimmäinen oma ohjaus syntyi puolestaan vuonna 1927. Eri tyylejä ja tekniikoita töissään kokeillut Ivanov-Vano haki usein aiheensa ja inspiraationsa venäläisistä kansantarinoista, runoista, kirjontatöistä, kaiverruksista ja arkkitehtuurista. 

Värikästä ja näyttävää tyyliä suosinut Ivanov-Vano oli työskentelytavoiltaan tinkimätön. Hän ei tehnyt kompromisseja niin teknisesti kuin taiteellisestikaan.

Vuodesta 1939 Ivanov-Vano toimi lisäksi kuvauksen opettajana VGIK:ssä ja vuodesta 1952 alkaen oppilaitoksen professorina.

Lähteet 

Neuvostoliittolaiset elokuvaohjaajat
Venäläiset animaattorit
Käsikirjoittajat
Vuonna 1900 syntyneet
Vuonna 1987 kuolleet